གཞན་ཡང་།ང་མི་གཅིག་གིས་འཛམ་གླིང་གི་དཀའ་ངལ་ཆེན་པོ་སེལ་ཐབས་ཡོད་པ་མ་རེད་ཅེས་ཡིད་མ་ཞུམ་པར་བྱམས་སྙིང་རྗེ་མི་སྒེར་གཅིག་ནས་འགོ་བཙུགས་ཏེ་མི་བཅུ་དང་།བཅུ་ནས་བརྒྱ།བརྒྱ་ནས་སྟོང་དང་ཁྲི་ཁྲག་བྱས་ཏེ་སྤེལ་དགོས།ལས་དོན་ཅི་ཞིག་སྒྲུབ་ཀྱང་ང་ཚོ་ནི་མིའི་སྤྱི་ཚོགས་ནང་མཉམ་སྡོད་བྱེད་ཀྱི་ཡོད་པ་དང་།མཉམ་སྡོད་དེ་ནི་མི་རེ་རེ་ལ་འགན་ཡོད་པ་ཞིག་དང་དེ་ལ་བསམ་བློ་གཏོང་དགོས།དེར་བརྟེན།མི་སྒེར་རེ་རེས་བསམ་བློ་བཏང་སྟེ་བྱམས་སྙིང་རྗེ་ཉམས་ལེན་གྱིས་དར་སྤེལ་གཏོང་དགོས།ཞེས་སོགས་འཛམ་གླིང་སྤྱིའི་བདེ་དོན་ཆེད་མི་སྒེར་གྱི་འགན་ཁུར་སྐོར་ལ་བཀའ་སློབ་ཟབ་རྒྱས་སྩལ་ཡོད་པ་བཅས།།